text: Psykisk syg mand hældte benzin ud over sig selv på jobcenter
  23 november 2018 kl. 12.17
  En 57-årig mand forsøgte fredag middag uden held at sætte ild til sig selv på jobcentret i Haderslev. Politiet vurderer ham til at være psykisk syg.
  Den 57-årige mand hældte benzin over sig selv, men blev hurtigt stoppet af en vagt på jobcentret - inden benzinen blev antændt.
  Motivet til hændelsen er endnu uklart, men manden er nu i politiets varetægt. Politiets umiddelbare vurdering er, at der er tale om en psykisk syg borger, der forsøgte at begå selvmord.
  Syd- og Sønderjyllands Politi roser vagten for hurtig indgriben og er nu i færd med at efterforske hælndelsen for at vurdere, om der skal rejses sigtelse eller, om der blot bliver tale om psykiatrisk behandling.
  Politiet modtog anmeldelsen klokken 11.41.
  